
Camera  Deputaţilor

Bucureşti, 20.09.2012





                                                 Nr.23/286/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind modificarea şi completarea Legii gazelor nr. 351/2004, transmisă cu adresa nr. Plx. 647 din 2 octombrie 2007 şi înregistrată cu nr.23/286 din 3 octombrie 2007;


În raport de conţinutul reglementării, proiectul de lege face parte din categoria legilor organice.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

            Nr.23/286/2007
R A P O R T

asupra propunerii legislative privind modificarea şi completarea 
Legii gazelor nr. 351/2004,


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă privind modificarea şi completarea Legii gazelor nr. 351/2004, transmisă cu adresa nr. Plx. 647 din 2 octombrie 2007 şi înregistrată cu nr.23/286  din 3 octombrie 2007;


Senatul în calitate de primă Cameră sesizată,  a respins propunerea legislativă, în şedinţa din 24 septembrie  2007.



Această propunere legislativă are ca obiect de reglementare modificarea  Legii gazelor nr. 351/2004, cu modificările şi completările ulterioare, în sensul înlăturării unora dintre facilităţile de care beneficiază, în prezent, titularii de licenţe în domeniul gazelor, respectiv a exercitării de către aceştia, cu titlu gratuit, a drepturilor de uz şi de servitute asupra proprietăţilor afectate de capacităţi energetice, inclusiv prin scutirile acordate de la plata redevenţei pentru concesionarea bunurilor din proprietatea publică, măsuri propuse, din perspectiva necesităţii de întărire a autonomiei financiare şi implicit, a autonomiei locale de care dispun autorităţile administraţiei publice locale, potrivit legii.
Guvernul României, prin punctul de vedere transmis cu adresa 1244 din 5 mai 2007, a comunicat că nu susţine adoptarea propunerii legislative.



Consiliul Legislativ a avizat favorabil propunerea legislativă, formulând observaţii şi propuneri care au fost preluate în textul propunerii legislative, aviz transmis cu adresa nr. 555 din 2 mai 2007.

Comisia juridică, de disciplină şi imunităţi a avizat negativ iniţiativa legislativă, aviz transmis cu adresa nr.  Plx. 647/24.10.2007.

          Comisia pentru politică economică, reformă şi privatizare a avizat negativ propunerea legislativă, aviz transmis cu adresa nr. 21/293 din 16.10.2007.

În conformitate cu prevederile art.61 din  Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat proiectul legislativ în şedinţa din 19 septembrie 2012 şi au hotărât în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, a fost abrogată expres Legea gazelor nr.351/2004, iar iniţiativa legislativă a rămas fără obiect.



La lucrările comisiei au fost prezenţi 23 de deputaţi din totalul de 28 de membri ai comisiei.


În raport de conţinutul reglementării, proiectul de lege face parte din categoria legilor organice.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,
  Viorica Petraşcu

